ТIехьарча хана наха юкъе геттара чIоагIа даьржад зIамагIволча воIага маьре яхача сага хала хул яха дешаш. Боахами, даи-нанеи бахьан-м хургдац из, цу цIагIа дIачулатташ бола нах бахьан долаш хила тарлу из дукхагIа. Боккхий нах болча цIагIа массахана а адам дукха лаьттад. ХIана аьлча, воккхача сага дукхагIа хов вахарцара хьалах дола гIулакхаш, цул совгIа, шоашта маьл баккхардухьа шоай гаргара нах шоай саг фу деш ва хьажа а, боккхийча наха товр де а вода цу мо йолча фусамашка. Хоза гIулакх да из.